*Idom d. 14/12 2023*

**Referat fra udvalgsmøde i PTX-gruppen**

**Orienteringsmøde med Skovgaard Energy vedr. PTX i Idomlund.**

Medvirkende til mødet:

Direktør for Skovgaard Energy Niels Erik Madsen

Udvalgsgruppe for PTX:

Viggo Rækby, Jesper Gandrup, Charlotte Ravn Neuert, Jesper Schou og Annemette G. Andersen

Konsulent fra KB Energirådgivning ApS Kim Tobiasen

Afbud fra Denis Bredahl

**Kort info om PTX-udvalget:**

Vi er en gruppe der udspringer fra Idom-Råsted Borgerforeningen og blev dannet på deres visionsmøde i Plexus d. 27. november 2023. Vi består af borgere fra hele idom-Råsted, hvor nogle er bosat indenfor det nye markerede område og andre ikke. Fælles for os alle, er vores interesse i at sikre hele Idom-Råsted de bedste betingelser, ved at være midtpunkt for Holstebro Kommunes nye energi eventyr – for det forestiller vi os, skal komme os alle til gode. Vi vil løbende opdatere med referater, så I kan følges vores arbejde og skulle der være spørgsmål står alle i gruppen til rådighed for disse.

**PTX-udvalgets formål:**

Gruppen skal sikre løbende samarbejde, dialog og integration af Idom-Råsteds Visionsplan i forhold til udviklere, kommunen og andre interessenter med ophæng i Idom-Råsted Borgerforeningen.

**PTX-udvalgets mandat:**

Gruppen er kontaktpunkt for alle PTX-udviklere og følgeindustri. Gruppen kan frit kontakte Kommunen, lokalpolitikere, samt andre interessenter. Gruppen har sammen med Idom-Råsted Borgerforening, ansvaret for at sikre kommunikation og samarbejde i lokalsamfundet, herunder visionsudvalgene.

**Referat:**

PTX-udvalget havde inviteret Direktør for Skovgaard Energy Niels Erik Madsen på et besøg i Plexus, hvor vi ønskede en dialog om den udvikling de har igangsat i Idomlund, og hvordan vi sammen kunne komme videre i processen og vende udviklingen i vores landsbysamfund og område til noget positivt og udviklende.

Det var et yderst positivt møde med Niels Erik, der har efter vores ønske, givet grønt lys for at opstarte et samarbejde med Urland ApS, der vil kunne hjælpe Idom-Råsted med en professionel visionsplan for vores område og samarbejde med alle de udvalg der blev nedsat af Borgerforeningen på visionsmødet d. 27. november 2023.

Vi har i den brainstorm sammen med Niels Erik, haft emnerne som nye byggegrunde, bebyggelse på åbent land, bedre infrastruktur, professionel markedsføring af vores område, strømaftaler og sikring/udvikling af vores skoler og institutioner osv. oppe.

Skovgaard Energy A/S kontakter Urland ApS og beder dem kontakte PTX-udvalget og derfra samarbejde med os og vores ønsker, hvor alle økonomiske forhold til Urland ApS varetager Skovgaard Energy A/S.

Dialogen med Skovgaard Energy fortsætter.

Annemette varetager foreløbig kontakten med Urland ApS.

Herfra tager PTX udvalget også kontakt til de andre udviklere, næstkommende bliver formentlig Everfuel A/S.

Ydermere optager vi dialog med byrådsmedlemmer, for at sikre deres opmærksomhed er på vores ønsker vedr. helhedsplanen samt hektarstørrelse på det nuværende område ønskes minimeres.